# Անդրե Լոտ[խմբագրել | խմբագրել կոդը]

| **Անդրե Լոտ** ֆրանսերեն՝ André Lhote |
| --- |
|  |
| Ծնվել է | հուլիսի 5, 1885(1885-07-05)[…] |
| Ծննդավայր | Բորդո |
| Վախճանվել է | հունվարի 24, 1962(1962-01-24)[…] (76 տարեկան) |
| Մահվան վայր | Փարիզ |
| Քաղաքացիություն |  Ֆրանսիա |
| Կրթություն | école des beaux-arts de Bordeaux? |
| Մասնագիտություն | նկարիչ, քանդակագործ, նկարիչ-փորագրող, արվեստի քննադատ, ուսուցիչ, գծանկարիչ, արվեստագետ և արվեստագետ |
| Ժանր | դիմապատկեր |
| Թեմաներ | գեղանկարչություն, փորագրություն և քանդակագործություն |
| Աշակերտներ | Թագավոր Բոդուեն, César Fernández Navarro?, William Klein?, Տամարա Լեմպիցկա, Lino Claro Honorio Enea Spilimbergo?, Bertrand Dorny?, Marcelle Rivier?, Անրի Կարտիե Բրեսոն, Héctor Sgarbi?, Robert Wehrlin?, Søren Brunoe?, Dan Sterup-Hansen?, Սիգնե Բարտ, Leif Knudsen?, Styrbjörn Warelius?, Kurt Dejmo?, Դավիդ Վալլին, Lars Gynning?, Graciela Aranis Brignoni?, Maja Bergh Holtermann?, Torsten Jovinge?, Nicolae Brana?, Constance Stokes?, Agda Holst?, Դորա Մաար, Tyra Lundgren?, Էլզա Դանսոն Վագհալս, Georgette London Owens?, Celia Cortés Rivas?, Cemal Tollu? և Wanda Chełmońska? |
| Պարգևներ |  |
| Կայք | andre-lhote.org​(ֆր.) |
|  André Lhote Վիքիպահեստում |

**Անդրե Լոտ** (ֆրանսերեն՝ André Lhote, հուլիսի 5, 1885(1885-07-05)[…], Բորդո - հունվարի 24, 1962(1962-01-24)[…], Փարիզ), ֆրանսիացի կուբիստ նկարիչ, որը նկարում էր ուրվագիծ, դիմանկարներ, բնանկարներ և նատյուրմորտ։ Նա նաև ակտիվ և ազդեցիկ էր որպես արվեստի ուսուցիչ և գրող։

## Վաղ կյանք և կրթություն

Լոտը ծնվել է 1885 թվականի հուլիսի 5-ին Բորդոյում։ Սովորել է փայտագրություն և քանդակագործություն 12 տարեկանից։ 1898 թվականին ընդունվել է Բորդոյի Գեղարվեստի դպրոցը և մինչև 1904 թվականը սովորել է դեկորատիվ քանդակագործություն։

Այնտեղ լինելով, նա սկսել է նկարել ազատ ժամանակ, և 1905 թվականին թողնելով տունը, տեղափոխվել է իր սեփական արվեստանոց՝ նվիրվելու նկարչությանը: Նա կրել է Գոգենի և Սեզանի ազդեցությունը և իր առաջին անհատական ցուցահանդեսը անցկացրել է «Galerie Druet»-ում 1910 թվականին՝ Փարիզ տեղափոխվելուց չորս տարի անց։

## Կարիերա

Սկզբնապես ֆովիստական ոճով աշխատելուց հետո Լոտը տեղափոխվել է դեպի կուբիզմ և 1912 թվականին միացել է «Section d'Or» արվեստագետների ստեղծագործական միությանը, որը ցուցադրվում էր «Salon de la Section d'Or»-ում։ Նա ժամանակակից արվեստի մի քանի ներկայացուցիչների կողքին էր, որոնց թվում էին՝ Գլեյզը, Վիյոնը, Դյուշանը, Մեցինգերը, Պիկաբիան և Լա Ֆրեսնեյը։

Առաջին համաշխարհային պատերազմի բռնկումը ընդհատել է նրա աշխատանքը և 1917 թվականին բանակից ազատվելուց հետո նա դարձել է Լեոնսե Ռոզենբերգի կողմից աջակցվող կուբիստների խմբից մեկը։ 1918 թվականին նա դարձելէ «*Nouvelle Revue Française»* ամսագրի հիմնադիրներից մեկը, որտեղ մինչև 1940 թվականը հրատարակել է հոդվածներ արվեստի տեսության վերաբերյալ։

1918-1920 թվականներին լոտը դասավանդել է Նոտր Դամ դե Շամ ակադեմիայում, այնուհետև Փարիզի այլ արվեստի դպրոցներում, ներառյալ Գրան Շոմիերի ակադեմիան և իր սեփական դպրոցը՝ Անդրե Լոտի ակադեմիան, որը նա հիմնել է Մոնպառնասում 1922 թվականին։

Նա վերապատրաստել է տասնյակ երիտասարդ նկարիչների՝ Ելենա Մամմ Թորնթոն Ուիլսոն, Քրիստին Սալերի, Անրի Կարտիե Բրեսոն, Էրիկ Ադամսոն, Սայմոն Գելրիս, Ուիլյամ Քրոզյեր, Ուիլյամ Գեյսլեր, Ուիլյամ Ջիլիս, Էլվիր Գեբլեսկո Բիբեսկո, Կունո Վեբեր, Շարլոտ վան Փալանդ, Ուեսլի Ջոնսոն, Սավա Շումանովիչ, Մարգարետ Լեֆրանկ, Շիրլի Ռասսել, Գվինեթ Ջոնսթոն, Փոլ Քեյն, Ջուլի վան դեր Վին, Մայքլ Ուիշարտ, Լինո Սփիլիմբերգո, Հեկտոր Սգարբի, Թամարա դե Լեմպիցկա, Սարիկա Գոթ, Բերտա Էդերշայմ, Նենսի վան Օվերվելդտ, Պիեռետ Բլոխ, Սամիր Ռաֆի, Գերդա Սաթոն, Սառա Մարինդա Բեյքեր, Ժենեվիվ Պեզեթ, Շոկուհ Ռիազի, Ջավադ Համիդի, Էրեն Էյուբօղլու, Բեդրի Ռահմի Էլյուբողլու, Էլիզաբեթ Ռիվերս, Մեյնի Ջելեթ և Հելեն Ստյուարտ։

Լոտը լայնորեն դասախոսություններ է կարդացել Ֆրանսիայում և այլ երկրներում, այդ թվում՝ Բելգիայում, Անգլիայում, Իտալիայում և 1950-ական թվականներից նաև Եգիպտոսում և Բրազիլիայում: Եգիպտոսում Լոտն աշխատել է Էֆատ Նագիի հետ՝ օգտագործելով եգիպտական հնագիտությունը որպես աշխատանքի թեմա:

Նրա աշխատանքը 1955 թվականին պարգևատրվել է Ազգային մրցույթի Գրան պրի գլխավոր մրցանակով, և ՅՈՒՆԵՍԿՕ-ի քանդակագործության հանձնաժողովը Լոտին նշանակել է Նկարիչների, փորագրիչների և քանդակագործների միջազգային ասոցիացիայի նախագահ:

## Մահ

Լոտը մահացել է Փարիզում՝ 1962 թվականին։

## Աշխատանքների պատկերասրահ

* *Լանդշաֆտ Միրմանդե*, 1939, յուղաներկ կտավ, 77,5 x 104,5 սմ, մասնավոր հավաքածու

## Ծանոթագրություններ

## Արտաքին հղումներ

* André Lhote at artcyclopedia.com
* Agence Photographique de la Réunion des musées nationaux et du Grand Palais des Champs-Elysées

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անդրե Լոտ» հոդվածին։ |